turjo4nis/wikipedia-bn-dump-20250701 huggingface dataset:
আফতাব উদ্দিন ভূঁইয়া

আফতাব উদ্দিন ভূঁইয়া (মৃত্যু: ৬ অক্টোবর ১৯৯৫) বাংলাদেশের নরসিংদী জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন ঢাকা-২৪ আসনের সংসদ সদস্য ছিলেন।

প্রাথমিক জীবন 
আফতাব উদ্দিন ভূঁইয়া নরসিংদীর রায়পুরার রামনগরে জন্মগ্রহণ করেন।

রাজনৈতিক জীবন 
আফতাব উদ্দিন ভূঁইয়া আইনজীবী ও মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৪ আসন থেকে সংসদ সদস্য নির্বাচিত হন।

মৃত্যু 
আফতাব উদ্দিন ভূঁইয়া ৬ অক্টোবর ১৯৯৫ সালে মৃত্যুবরণ করেন।

তথ্যসূত্র 

জন্মের বছর অনুপস্থিত
১৯৯৫-এ মৃত্যু
নরসিংদী জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
নরসিংদী জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
জর্ডানের গভর্নরেটসমূহ

জর্ডান তিনটি অঞ্চলে বিভক্ত, যেগুলো আবার বারোটি গভর্নরেট (মুহাফাযা) এবং সেগুলো আবার কতগুলো জেলা (লিওয়া) ও উপজেলায় (ক্বদা) উপবিভক্ত হয়েছে।

১৯৯৪ এর সংস্কার 
১৯৯৪ সালে, স্বরাষ্ট্র মন্ত্রণালয়ের প্রশাসনিক অঞ্চল ব্যবস্থার অংশ হিসেবে, জর্ডানে চারটি নতুন গভর্নরেট সৃষ্টি করা হয়, যথা - জেরাশ, আজ্বলুন, মাদাবা এবং আক্বাবা। জেরাশ ও আজ্বলুন গভর্নরেটকে ইর্বিদ গভর্নরেট থেকে, মাদাবাকে আম্মান গভর্নরেট থেকে, এবং আক্বাবাকে মা'আন গভর্নরেট থেকে পৃথক করা হয়।

ভৌগোলিক অঞ্চল বনাম মহানগর এলাকা 
ভৌগোলিকভাবে, জর্ডানের গভর্নরেটগুলো তিনটি অঞ্চলের মধ্যে বিন্যস্ত: উত্তরাঞ্চল, মধ্যাঞ্চল এবং দক্ষিণাঞ্চল। এই তিনটি অঞ্চল অবশ্য আয়তন বা জনসংখ্যার ভিত্তিকে নয়, বরং ভৌগোলিক সংযোগ এবং জনসংখ্যার কেন্দ্রগুলোর মধ্যবর্তী দূরত্বের ভিত্তিতে বিভক্ত। দক্ষিণাঞ্চল আর মধ্যাঞ্চলকে পৃথক করেছে কারাক গভর্নরেটে অবস্থিত মোয়াব পর্বতশ্রেণি। মধ্যাঞ্চল আর উত্তরাঞ্চলের জনসংখ্যার কেন্দ্রস্থলগুলো ভৌগোলিকভাবে পৃথক হয়েছে জেরাশ গভর্নরেটে অবস্থিত পাহাড়গুলো দ্বারা।

সামাজিকভাবে আম্মান, সাল্‌ত, যার্কা এবং মাদাবা'র জনসংখ্যার কেন্দ্রগুলো একত্রে একটি বিশাল মহানগর এলাকা সৃষ্টি করেছে, যেখানকার বাণিজ্যিক লেনদেন আম্মান কর্তৃক প্রভাবিত। অন্যদিকে, জেরাশ, আজ্বলুন এবং মাফ্‌রাক্ব শহরগুলো প্রধানত ইর্বিদ শহর দ্বারা প্রভাবিত।

বারো গভর্নরেট

আরও দেখুন 

 জর্ডানের জেলাসমূহ
 জর্ডানের শহরগুলোর তালিকা
 মানব উন্নয়ন সূচক অনুসারে জর্ডানের গভর্নরেটের তালিকা
 ISO 3166-2:JO

তথ্যসূত্র 

 
গভর্নরেট
জর্ডান, গভর্নরেট
জর্ডান ১
গভর্নরেট, জর্ডান
গভর্নরেট
জর্ডান
ক্ল্যাশ অব চ্যাম্পিয়নস (২০২০)

ক্ল্যাশ অফ চ্যাম্পিয়নস একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৭শে সেপ্টেম্বর তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত হয়েছে এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি ক্ল্যাশ অফ চ্যাম্পিয়নস কালানুক্রমিকের অধীনে প্রচারিত চতুর্থ অনুষ্ঠান ছিল।

এই অনুষ্ঠানটি মূলত মার্কিন যুক্তরাষ্ট্রের নিউ জার্সির নিওয়ার্কের প্রুডেনশিয়াল সেন্টারে অনুষ্ঠিত হওয়ার কথা ছিল, তবে ৯ই মার্চ তারিখে করোনাভাইরাসের বৈশ্বিক মহামারীর কারণে নিউ জার্সির গভর্নর ফিল মারফি ১৬ই মার্চ তারিখের পর থেকে বড় পরিসরে আয়োজিত সকল ধরনের সমাবেশ স্থগিত করার ঘোষণা দেন। এর ফলে, এই অনুষ্ঠানটি ফ্লোরিডার অরল্যান্ডোর অ্যামওয়ে সেন্টারে স্থানান্তর করা হয়েছে, যেখানে ভক্তরা ডাব্লিউডাব্লিউই থান্ডারডোমের মাধ্যমে সংযুক্ত হতে পারবে।

প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে জে উসোকে ডিস্কোয়ালিকেশনের মাধ্যমে হারিয়েছে। অন্যান্য শীর্ষস্থানীয় ম্যাচে, ডাব্লিউডাব্লিউই চ্যাম্পিয়নশিপ ম্যাচে ড্রু ম্যাকইন্টায়ার র‌্যান্ডি অরটনকে, ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত ট্রিপল থ্রেট ল্যাডার ম্যাচে সামি জেইন জেফ হার্ডি ও এ জে স্টাইলসকে, ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে ববি লাশলি অ্যাপোলো ক্রুসকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে আসকা বেইলিকে ডিস্কোয়ালিফিকেশনের মাধ্যমে হারিয়েছে।

ফলাফল

টীকা

তথ্যসূত্র

বহিঃসংযোগ
  

ডাব্লিউডাব্লিউই ক্ল্যাশ অফ চ্যাম্পিয়নস
২০২০-এ ডাব্লিউডাব্লিউই নেটওয়ার্কের অনুষ্ঠান
২০২০-এ ডাব্লিউডাব্লিউইর প্রতি-দর্শনে-পরিশোধ অনুষ্ঠান
অরল্যান্ডো-এ (ফ্লোরিডা) পেশাদার কুস্তি
অরল্যান্ডো-এ (ফ্লোরিডা) ঘটনা
ফ্লোরিডা-এ ঘটনা
২০২০-এ ফ্লোরিডা
সেপ্টেম্বর ২০২০-এ মার্কিন যুক্তরাষ্ট্রে ঘটনা
টেলিভিশনে কোভিড-১৯ বৈশ্বিক মহামারীর প্রভাব
বোরেই-শ্রেনি ডুবোজাহাজ

বোরেই শ্রেণি হল রাশিয়ান নৌবাহিনীর জন্য সেভম্যাশের দ্বারা নির্মিত পারমাণবিক শক্তি চালিত ব্যালিস্টিক ক্ষেপণাস্ত্রের ডুবোজাহাজগুলির একটি সিরিজ। এগুলি প্রকল্প ৯৫৫ বোরি ও প্রকল্প ৯৫৫এ বোরি-এ হিসাবে রুশ দ্বারা আখ্যায়ীত, যেগুলিকে ডলগোরুকিয় শ্রেণি হিসাবেও উল্লেখ করা হয়। শ্রেণিটির দ্বারা রুশ নৌবাহিনীর সোভিয়েত-যুগের ডেল্টা তৃতীয়, ডেল্টা চতুর্থ এবং টাইফুন শ্রেণিকে প্রতিস্থাপনের প্রস্তাব করা হয়।

অনেক ধরনের এসএসবিএনগুলির প্রতিস্থাপন করা সত্ত্বেও বোরেই-শ্রেণির সাবমেরিনগুলি টাইফুন শ্রেণির তুলনায় আয়তন ও ক্রু সংখ্যা উভয়ের ক্ষেত্রেই অনেক ছোট (টাইফুন শ্রেণির ওজন ৪৮,০০০ টন ও কর্মী সংখ্যা ১৬০ জন এবং বোরেই শ্রেণির ওজন ২৪,০০ টন ও কর্মী সংখ্যা ১০৭ জ)। বোরেই শ্রেণির ডুবোজাহাজগুলি ডেল্টা চতুর্থ শ্রেণির এসএসবিএনগুলিকে অধিক নিঁখুতভাবে অনুসরণ করে নির্মিত হয়।

ইতিহাস  
প্রকল্পটির প্রথম নকশার কাজটি উনবিংশ শতাব্দীর আশির দশকের মাঝামাঝি সময়ে শুরু হয় এবং প্রথম জাহাজের নির্মাণ কাজ ১৯৯৬ সালে শুরু হয়। এর আগে, প্রকল্প ৯৩৫ বোরেই ২-এর সাথে একটি স্বল্প-জীবনকালীন, ছোট সমান্তরাল নকশা ১৯৮০ সালে আবির্ভুত হয়। সমান্তরালভাবে, আর-৯৯ ইউটিইচ বার্ক নামে একটি ডুবোজাহাজ থেকে উৎক্ষেপণ যোগ্য নতুন ব্যালিস্টিক ক্ষেপণাস্ত্র (এসএলবিএম) তৈরি করা হয়। তবে, এই ক্ষেপণাস্ত্রটির কাজটি বাতিল করে দেওয়া হয় এবং একটি নতুন ক্ষেপণাস্ত্র আরএসএম-৫৬ বুলাভা তৈরি করা হয়। নতুন ক্ষেপণাস্ত্রের সামঞ্জস্যের জন্য ডুবোজাহাজটি পুনরায় নকশা তৈরি করা দরকার হয়ে পরে এবং নকশার নাম পরিবর্তন করে প্রকল্প ৯৯৫  করা হয়। রুবিন ডিজাইন ব্যুরো দ্বারা বিকশিত জাহাজগুলি সেভেরোডভিনস্কে অবস্থিত রাশিয়ার উত্তরাঞ্চলীয় শিপইয়ার্ড সেভম্যাশে তৈরি করা হয়। বুলাভা পরীক্ষা শুরুর সময় বারবার ব্যর্থতার কারণে, কিছু বিশেষজ্ঞ পরামর্শ দিয়েছিলেন যে বোরই ডুবোজাহাজগুলি বুলাভার পরিবর্তে আর-২৯ আরএমইউ সেনেভা এসএলবিএম দ্বারা সজ্জিত হতে পারে, যা ইতোমধ্যে ডেল্টা চতুর্থ শ্রেণির ডুবোজাহাজগুলির সাথে পরিষেবাতে সক্রিয় রয়েছে।

জানা গেছে যে বোরেই-শ্রেণির আগমনের ফলে রুশ নৌবাহিনী দক্ষিণাঞ্চলীয় অক্ষাংশে ২০ বছর ধরে রাশিয়ার ক্ষেপণাস্ত্রবাহী ডুবোজাহাজগুলি সংগঠিত করেনি এমন কৌশলগত টহল পুনরায় চালু করতে সক্ষম হবে।

ডুবোজাহাজসমূহ

তথ্যসূত্র

বহিঃসংযোগ

বোরেই-শ্রেনি ডুবোজাহাজ
ডুবোজাহাজ শ্রেণি
দেওয়াস লোকসভা কেন্দ্র

দেওয়াস লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,১৭,১১১ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের সিহোর, আগর মালোয়া, শাজাপুর এবং দেওয়াস জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
দেওয়াস লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য ভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷  ১৯৬৭ থেকে ২০০৮ খ্রিস্টাব্দ পর্যন্ত এটি শাজাপুর লোকসভা কেন্দ্রের অন্তর্গত ছিলো৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।

 অস্ত বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি সিহোর জেলায় অবস্থিত৷
 আগর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্র৷ এটি আগর মালোয়া জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 শাজাপুর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৭ নং বিধানসভা কেন্দ্র৷ এটি শাজাপুর জেলায় অবস্থিত৷ এটি একটি অসংরক্ষিত আসন।
 সুজলপুর লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৮ নং বিধানসভা কেন্দ্র৷ এটি শাজাপুর জেলায় অবস্থিত৷ এটি একটি অসংরক্ষিত আসন৷৷
 কালাপিপল বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৯ নং বিধানসভা কেন্দ্র। এটি একটি অসংরক্ষিত আসন। এটি শাজাপুর জেলায় অবস্থিত৷
 সোনকচ্ছ বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র৷ এটি দেওয়াস জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 দেওয়াস বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র৷ এটি দেওয়াস জেলায় অবস্থিত৷ এটি একটি অসংরক্ষিত আসন।
 হাটপিপলিয়া লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র৷ এটি দেওয়াস জেলায় অবস্থিত৷ এটি একটি অসংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
১৯৬২-এ মধ্যপ্রদেশে প্রতিষ্ঠিত
দেওয়াস জেলা
শাজাপুর লোকসভা কেন্দ্র

শাজাপুর লোকসভা নির্বাচন কেন্দ্র মধ্য ভারতে অবস্থিত মধ্যপ্রদেশ রাজ্যের একটি বিলুপ্ত লোকসভা কেন্দ্র৷ এই নির্বাচন কেন্দ্রটি তফসিলী জাতির পদপ্রার্থীদেরাজন্য সংরক্ষিত ছিলো৷ ১৯৭৬ থেকে ২০০৮ খ্রিস্টাব্দ পর্যন্ত এটি কার্যকরী ছিলো, পরবর্তীকালে নতুন ভাবে লোকসভা সীমানানির্ধারণ বিল পাশ হলে এটি বিলুপ্ত হয়৷ লোকসভা কেন্দ্রটি  এই লোকসভা কেন্দ্রটি মধ্যপ্রদেশের শাজাপুর এবং দেওয়াস জেলায় অবস্থিত বিধানসভা কেন্দ্রগুলি নিয়ে গঠিত।

বিধানসভা কেন্দ্র
১৯৭৬ খ্রিস্টাব্দ থেকে ২০০৮ খ্রিস্টাব্দ অবধি কার্যকরী এই শাজাপুর লোকসভা কেন্দ্রের অন্তর্গত আটটি বিধানসভা কেন্দ্র নিম্নরূপ:

২০০৮ খ্রিস্টাব্দের পর বর্তমানে আগর, শাজাপুর, সুজলপুর, দেওয়াস, সোনকচ্ছ এবং হাটপিপলিয়া বিধানসভা কেন্দ্রগুলি দেওয়াস লোকসভা কেন্দ্রের অন্তর্গত৷ সুসনের বিধানসভা কেন্দ্রটি রাজগড় লোকসভা কেন্দ্রের অন্তর্গত এবং গুলানা বিধানসভা কেন্দ্রটি অবলুপ্ত৷

সংসদ সদস্য
মধ্যভারত রাজ্য (শাজাপুর রাজগড় কেন্দ্র)
১৯৫১: দুটি সাংসদ আসন; লীলাধর যোশী / ভোগুনন্দু মালব্য, উভয়ই ভারতীয় জাতীয় কংগ্রেস
মধ্যপ্রদেশ রাজ্য (শাজাপুর কেন্দ্র)
১৯৫৭: লীলাধর যোশী / কানহাইয়ালাল মালব্য, উভয়ই ভারতীয় জাতীয় কংগ্রেস
১৯৬২: অস্তিত্ব নেই
১৯৬৭: বাবুরাও প্যাটেল, ভারতীয় জনসংঘ
১৯৭১: জগন্নাথরাও যোশী, ভারতীয় জনসংঘ
(১৯৭৭ থেকে তফসিলী জাতি সংরক্ষণের আওতায়) 
১৯৭৭: ফুলচাঁদ বর্মা, জনতা পার্টি
১৯৮০: ফুলচাঁদ বর্মা, জনতা পার্টি (ভারতীয় জনতা পার্টির সাথে জোটবদ্ধ)
১৯৮৪: বাপুলাল মালব্য, ভারতীয় জাতীয় কংগ্রেস
১৯৮৯: ফুলচাঁদ বর্মা, ভারতীয় জনতা পার্টি
১৯৯১: ফুলচাঁদ বর্মা, ভারতীয় জনতা পার্টি
১৯৯৬: থাবরচাঁদ গেহলট, ভারতীয় জনতা পার্টি
১৯৯৮: থাবরচাঁদ গেহলট, ভারতীয় জনতা পার্টি
১৯৯৯: থাবরচাঁদ গেহলট, ভারতীয় জনতা পার্টি
২০০৪: থাবরচাঁদ গেহলট, ভারতীয় জনতা পার্টি
২০০৮: মধ্যপ্রদেশের লোকসভা কেন্দ্রের মানচিত্র পুনর্চিত্রণ করা হয়।

তথ্যসূত্র

Election Commission of India -http://www.eci.gov.in/StatisticalReports/ElectionStatistics.asp

বিলুপ্ত লোকসভা কেন্দ্র
২০০৮-এ ভারতে বিলুপ্ত
শাজাপুর জেলা
উজ্জয়িনী লোকসভা কেন্দ্র

উজ্জয়িনী লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,২৫,৪৮১ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের উজ্জয়িনী এবং রৎলাম জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস 
উজ্জয়িনী লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।

 নাগদা খচরোড বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১২ নং বিধানসভা কেন্দ্র। এটি একটি অসংরক্ষিত আসন। এটি উজ্জয়িনী জেলায় অবস্থিত৷
 মাহীদপুর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৩ নং বিধানসভা কেন্দ্র৷ এটি উজ্জয়িনী জেলায় অবস্থিত৷ এটি একটি অসংরক্ষিত আসন৷
 তারানা বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৪ নং বিধানসভা কেন্দ্র৷ এটি উজ্জয়িনী জেলায় অবস্থিত৷ এটি তফসিলী জাতিদের জন্য সংরক্ষিত আসন।
 ঘাটিয়া লোকসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৫ নং বিধানসভা কেন্দ্র৷ এটি উজ্জয়িনী জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 উজ্জয়িনী উত্তর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৬ নং বিধানসভা কেন্দ্র। এটি একটি অসংরক্ষিত আসন। এটি উজ্জয়িনী জেলায় অবস্থিত৷
 উজ্জয়িনী দক্ষিণ বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৭ নং বিধানসভা কেন্দ্র৷ এটি উজ্জয়িনী জেলায় অবস্থিত৷ এটি একটি অসংরক্ষিত আসন৷
 বাদনগর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৮ নং বিধানসভা কেন্দ্র৷ এটি উজ্জয়িনী জেলায় অবস্থিত৷ এটি একটি অসংরক্ষিত আসন।
 আলোট লোকসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৩ নং বিধানসভা কেন্দ্র৷ এটি রৎলাম জেলায় অবস্থিত৷ এটি তফসিলী জাতিদের জন্য সংরক্ষিত আসন৷

তথ্যসূত্র 

মধ্যপ্রদেশের লোকসভা কেন্দ্র
উজ্জয়িনী জেলা
১৯৫১-এ ভারতে প্রতিষ্ঠিত
বাহরাইনের গভর্নরেটসমূহ

বাহরাইন চারটি গভর্নরেটে বিভক্ত। এগুলো হলো: রাজধানী, উত্তরাঞ্চলীয়, দক্ষিণাঞ্চলীয় এবং মুহাররাক। ২০১৪ সালের সেপ্টেম্বরে কেন্দ্রীয় গভর্নরেট বিলুপ্ত হওয়ার আগ পর্যন্ত দেশটিতে পাঁচটি গভর্নরেট ছিল।

প্রতিটি প্রশাসনিক অঞ্চল প্রধানমন্ত্রী কর্তৃক নিযুক্ত একজন গভর্নর দ্বারা পরিচালিত হয়। অঞ্চলগুলোর একটি করে নিজস্ব পৌর-কাউন্সিল রয়েছে, যার সদস্যগণ পৃথক নির্বাচনের মাধ্যমে নির্বাচিত হন। ১৯৭১ সালে স্বাধীনতা অর্জনের পরে বাহরাইনে প্রথম পৌর নির্বাচন ২০০২ সালে বাহরাইনের সাধারণ নির্বাচনের সাথে একত্রে অনুষ্ঠিত হয়েছিল। আর, সর্বশেষ পৌর নির্বাচন অনুষ্ঠিত হয়েছিল ২০১৮ সালে আয়োজিত সাধারণ নির্বাচনের সাথে।

ইতিহাস  
বাহরাইনের প্রথম পৌরসভার নাম মানামা পৌরসভা, যা ১৯১৯ সালের জুলাইয়ে প্রতিষ্ঠিত হয়েছিল। ১৯ সদস্য বিশিষ্ট এই পৌরসভাটির সদস্যরা এক বছরের জন্য নির্বাচিত হত। এটিকেই আরব বিশ্বে প্রতিষ্ঠিত প্রথম পৌরসভা হিসেবে গণ্য করা হয়। পৌরসভার দায়িত্ব ছিল রাস্তা পরিষ্কার করা এবং ভাড়াটে এবং দোকানগুলোকে বাড়ি ভাড়া দেওয়া। স্থানীয় কাউন্সিলের অর্ধেক আসন পূরণের জন্য প্রথম পৌরসভা নির্বাচন ১৯২৬ সালে অনুষ্ঠিত হয়েছিল। ১৯২৯ সালের মধ্যে এটি রাস্তা সম্প্রসারণের পাশাপাশি বাজার ও কসাইখানা নির্মাণের কাজও শুরু করে। 

১৯৫৮ সালে পৌরসভাটি পানি পরিশোধন প্রকল্প শুরু করে। ১৯৬০ সালে বাহরাইনে আরো তিনটি পৌরসভা গঠিত হয়। ফলে মোট পৌরসভা হয় চারটি: মানামা, আল হিদ, আল মুহরাক এবং রিফা। পরবর্তী ৩০ বছরের মধ্যে হামাদ টাউন ও ইসা টাউন সহ বিভিন্ন স্থানে জনবসতি বৃদ্ধি পায় এবং এর ফলে উক্ত চারটি পৌরসভাকে মোট ১২টি পৌরসভায় বিভক্ত করা হয়। এই পৌরসভাগুলো একটি কেন্দ্রীয় পৌর কাউন্সিলের অধীনে পরিচালিত হত। মানামায় অবস্থিত এই কাউন্সিলের সদস্যরা দেশটির রাজা কর্তৃক নিযুক্ত হত।

২২ সেপ্টেম্বর ২০১৪ সাল থেকে বাহরাইন মোট চারটি গভর্নরেটে বিভক্ত। এগুলো হলো:

নির্বাচনী এলাকা 
প্রতিনিধি সভার নির্বাচনের জন্য প্রতিটি গভর্নরেটেকে একটি নির্দিষ্ট সংখ্যক নির্বাচনী এলাকায় বিভক্ত করা হয়। এই এলাকগুলোকে অঞ্চল ১, অঞ্চল ২ ইত্যাদি নামে তালিকাভুক্ত করা হয়। প্রতি চার বছর পর পর এসব অঞ্চলে নির্বাচন অনুষ্ঠিত হয় এবং প্রতিটি আসন থেকে একজন করে প্রতিনিধি নির্বাচিত হন। প্রতিনিধি সভার সর্বশেষ নির্বাচনটি ছিল ২০১৮ বাহরাইনি সাধারণ নির্বাচন। এ নির্বাচনে শুধুমাত্র বাহরাইনি নাগরিকরাই প্রার্থী হতে এবং ভোট দিতে পারে।

আরও দেখুন 
 তানজানিয়ার প্রশাসনিক অঞ্চল
 বাহরাইনের ভূগোল

তথ্যসূত্র

বহিঃসংযোগ
 
 

বাহরাইনের ভূগোল
এশিয়ার দেশের প্রশাসনিক উপবিভাগ
দেশের প্রথম স্তরের প্রশাসনিক উপবিভাগ
গভর্নরেট
 
দেশের প্রশাসনিক উপবিভাগের তালিকা
মান্দসৌর লোকসভা কেন্দ্র

মান্দসৌর লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,২৬,৫৫৬ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের মান্দসৌর, রৎলাম এবং নীমাচ জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
মান্দসৌর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

 জাওড়া বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২২ নং বিধানসভা কেন্দ্র। এটি একটি অসংরক্ষিত আসন। এটি রৎলাম জেলায় অবস্থিত৷
 মান্দসৌর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৪ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি একটি অসংরক্ষিত আসন৷
 মালহারগড় বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৫ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি তফসিলী জাতিদের জন্য সংরক্ষিত আসন।
 সুবাসরা লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৬ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি একটি অসংরক্ষিত আসন৷৷
 গরোঠ বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৭ নং বিধানসভা কেন্দ্র। এটি একটি অসংরক্ষিত আসন। এটি মান্দসৌর জেলায় অবস্থিত৷
 মানসা বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৮ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন৷
 নীমাচ বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৯ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন।
 জাওয়াদ লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২৩০ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
মান্দসুর জেলা
নীমচ জেলা
অম্ব মন্দিরসমূহ

অম্ব মন্দিরসমূহ () হল পাকিস্তানের পাঞ্জাব প্রদেশের কোহ-এ-নমক পর্বতমালার সাকেসার পর্বতের পশ্চিম প্রান্তে অবস্থিত একটি পরিত্যক্ত মন্দির চত্বর। মন্দিরগুলি স্থানীয়ভাবে অম্ব শরিফ (; "মহান অম্ব") নামে পরিচিত। খ্রিস্টীয় সপ্তম থেকে নবম শতাব্দীর মধ্যবর্তী সময়ে হিন্দু শাহী সম্রাটদের শাসনকালে এই মন্দির চত্বরটি নির্মিত হয়েছিল।

অবস্থান 
পাকিস্তানের সুন উপত্যকায় সাকেসার পর্বতে অম্ব শরিফ গ্রামের কাছে এই ধ্বংসাবশেষ অবস্থিত। কোহ-এ-নমক পর্বতমালায় অবস্থিত হিন্দু মন্দির চত্বরের সর্বপশ্চিমের ধ্বংসাবশেষগুলি অম্ব মন্দিরসমূহ নামে পরিচিত। উল্লেখ্য, উক্ত মন্দির চত্বরেই কটাসরাজ মন্দিরসমূহ ও টিলা জোগিয়ান মঠ চত্বর অবস্থিত।

স্থাপত্য 
অম্ব মন্দিরসমূহের মধ্যে ১৫ থেকে ২০ ফুট উঁচু ত্রিতলবিশিষ্ট প্রধান মন্দিরটি একটি বর্গাকার স্তম্ভপীঠের উপর ইট ও চুনসুড়কি দিয়ে নির্মিত। এই মন্দিরটিকে হিন্দু সাহী সাম্রাজ্যের সর্বাপেক্ষা সুন্দর মন্দির মনে করা হয়। এই মন্দির থেকে কূপাকৃতি সিঁড়ি নেমে গিয়েছে অভ্যন্তরীণ প্রদক্ষিণপথগুলির দিকে।

মন্দিরের বহির্ভাগ একটি তীক্ষ্ণ ডগাবিশিষ্ট কুলুঙ্গি সহ কাশ্মীরি শৈলীর শিল্পকর্ম দ্বারা শোভিত। তবে প্রধান মন্দিরের গঠনশৈলী কাশ্মীরি মন্দিরগুলির মতো নয়। কাশ্মীরি মন্দিরগুলির চূড়া সাধারণত সূচালো হয়। কিন্তু প্রধান মন্দিরটির শৈলী নিকটবর্তী কালার মন্দির ও খাইবার পাখতুনখোয়া প্রদেশের কাফির কোট মন্দিরের অনুরূপ।

প্রধান মন্দিরের পশ্চিমে প্রায় ৭৫ মিটার দূরে পাহাড়ের খাড়া পাড়ের কিনারায় আরেকটি অপেক্ষাকৃত ক্ষুদ্রায়তন মন্দির রয়েছে। এই দ্বিতল মন্দিরটির উচ্চতা সাত থেকে আট মিটার। এই মন্দিরে একটি ছোটো দ্বারমণ্ডপ রয়েছে যেটির মুখ প্রধান মন্দিরের দিকে। কয়েক মিটার দূরে আরেকটি অনুরূপ মন্দির ছিল। বর্তমানে এটির আর অস্তিত্ব নেই। সমগ্র মন্দির চত্বরটি পরিখা ও প্রাচীরবেষ্টিত দুর্গ দ্বারা পরিবেষ্টিত ছিল। পরবর্তী কুষাণ যুগে নির্মিত এই দুর্গটি এই অঞ্চলের আদিতম নির্মাণকার্য।

সংরক্ষণ 
ঊনবিংশ শতাব্দীর শেষভাগে আলেকজান্ডার কানিংহাম এই স্থানটি পরিদর্শন করেন এবং ১৯২২-২৪ সালে দয়ারাম সাহানি কর্তৃক ক্ষেত্রটি আংশিকভাবে সংরক্ষিত হয়। বহু শতাব্দী ধরে মন্দিরটি লুণ্ঠন করা হয়েছিল। ঊনবিংশ শতাব্দীর শেষভাগেই এই স্থান থেকে শেষ অবশিষ্ট ভাস্করটি সরিয়ে লাহোর জাদুঘরে স্থানান্তরিত হয়। বর্তমানে স্থানটি পাকিস্তানের অ্যান্টিক্যুইটিজ অ্যাক্ট (১৯৭৫) কর্তৃক সুরক্ষিত।

চিত্রকক্ষ

আরও দেখুন 
 কটাসরাজ মন্দির
 হিংলাজ

তথ্যসূত্র

বহিঃসংযোগ 

পাকিস্তানের হিন্দু মন্দির
ধর্মীয় উপাসনালয়
সিন্ধুর হিন্দু মন্দির
পাকিস্তানে হিন্দুধর্ম
পাকিস্তানের পাঞ্জাবের সাংস্কৃতিক ঐতিহ্যবাহী স্থান
রৎলাম লোকসভা কেন্দ্র

রৎলাম লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৭,০২,৫৭৬ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের আলিরাজপুর, ঝাবুয়া এবং রৎলাম জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
রৎলাম লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷

বিধানসভা কেন্দ্র গুলি 
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের সাতটি বিধানসভা কেন্দ্র তফসিলী উপজাতিদের জন্য সংরক্ষিত আসন।

 আলিরাজপুর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯১ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি আলিরাজপুর জেলায় অবস্থিত৷
 জোবাট বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্র৷ এটি আলিরাজপুর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
 ঝাবুয়া বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্র৷ এটি ঝাবুয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
 থাণ্ডলা লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্র৷ এটি ঝাবুয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
 পেৎলাওয়াড় বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি ঝাবুয়া জেলায় অবস্থিত৷
 রৎলাম গ্রামীণ বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৯ নং বিধানসভা কেন্দ্র৷ এটি রৎলাম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
 রৎলাম শহর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২০ নং বিধানসভা কেন্দ্র৷ এটি রৎলাম জেলায় অবস্থিত৷ এটি একটি অসংরক্ষিত আসন।
 শৈলানা লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্র৷ এটি রৎলাম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷

তথ্যসূত্র

মধ্যপ্রদেশের লোকসভা কেন্দ্র
রতলাম জেলা
ঝাবুয়া জেলা
আলিরাজপুর জেলা